वे सोवियत संघ आ गए और यहाँ आकर शरण ली। सोवियत संघ में उन्होंने वेरानिका तुलिकोवा नामक एक फ़िल्म-समीक्षक से विवाह कर लिया और मास्को में रहने लगे। मास्को में ही उन्होंने अपनी लम्बी कविता ’इनसानी मंज़र’ लिखी। नाज़िम हिक़मत की पटकथाओं पर मास्को में दो फ़िल्में भी बनाई गईं, जिनके नाम थे -- प्रेम में डूबा बादल (1959) और ख़ुशहाल घर (1961)। 3 जून 1963 को मास्को में नाज़िम हिक़मत का देहान्त हो गया। मास्को के नवोदेविच क़ब्रिस्तान में उनकी क़ब्र बनी हुई है, जहाँ 1985 में उनकी रूसी पत्नी के साथ यह अनुवादक भी उनको श्रद्धांजलि अर्पित करके आया था।